Diari Oficial de la Generalitat Valenciana


Sumari del DOGV 6638, del 26-10-2011 (2011/10722)

RESOLUCIÓ de 3 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundació de la Comunitat Valenciana per a la Investigació de l'Audiovisual.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6638

Data del DOGV
:   26-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10875


Data del document
:   03-10-2011

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

RESOLUCIÓ de 3 d'octubre de 2011, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundació de la Comunitat Valenciana per a la Investigació de l'Audiovisual. [2011/10082]  
Vist l'expedient de baixa registral de la Fundació de la Comunitat Valenciana per a la Investigació de l'Audiovisual, resulten els següents  
  
  
Fets  
  
Primer. Per Resolució de 10 de juliol de 2001, de la secretària general de la Conselleria de Justícia i Administracions Públiques, va ser inscrita la Fundació de la Comunitat Valenciana per a la Investigació de l'Audiovisual, i classificada de caràcter cultural. Sent els seus fundadors l'Institut Valencià de Cinematografia Ricardo Muñoz Suay, i la Universitat Internacional Menéndez Pelayo (UIMP).  
L'escriptura de constitució, de data 22 de maig de 2001, dóna compte del caràcter públic de la fundació, tenint en compte la participació majoritària en la dotació de l'esmentat institut, constant per això el preceptiu acord del Consell autoritzant la seua constitució, segons consta en certificat incorporat  
L'article 6 dels seus estatuts estabelix que la Fundació té com a fins: a) La difusió de la cultura audiovisual, b) La promoció de la investigació acadèmica sobre els mitjans audiovisuals, i c) La formació dels professionals dels professionals de la indústria audiovisual.  
  
Segon. En data 23 d'abril de 2010, segons Registre d'Entrada de la Conselleria de Justícia i Administracions Públiques, Joan B. Trull Ahuir, secretari del patronat de la Fundació de la Comunitat Valenciana per a la Investigació de l'Audiovisual, d'ara en avant la fundació, en nom i representació d'aquesta, va presentar un escrit sol·licitant del protectorat de fundacions la ratificació de l'acord del patronat de la fundació, de data 2 de març de 2010, aprovatori de l'extinció de la Fundació a causa de la realització integra del fi fundacional, segons es desprén de la documentació aportada.  
El dit acord d'extinció consta elevat a escriptura pública en data 4 de juny de 2010, autoritzada pel notari de l'Il·lustre Col·legi de València, Fernando Corbí Coloma, amb el número 2.206 del seu protocol, esmenada per mitjà de diligència incorporada a la mateixa el 29 de desembre de 2010.  
Posteriorment va ser presentat l'adient balanç de liquidació ratificant-se, a sol·licitud de l'interessat, de forma conjunta, l'esmentat acord d'extinció juntament amb el balanç de liquidació, aprovat pel Patronat de la Fundació el 2 de març de 2011, tot això per mitjà de la Resolució de data 19 de maig de 2011, del conseller de Solidaritat i Ciutadania.  
  
Tercer. Consta en l'expedient l'oportuna acreditació de la transferència del romanent resultant després de la liquidació, en els termes previst en la dita Resolució de 19 de maig de 2011. A aquest efecte va ser aportada, per l'interessada, l'escriptura pública de lliurament de béns de la liquidació de la dita fundació, de data 19 d'abril de 2011, atorgada pel notari de l'Il·lustre col·legi de notaris de València, Juan Piquer Belloch, amb el número 1.311 del seu protocol.  
En la dita escriptura queda així acreditada la transferència del cent per cent dels béns integrants del dit romanent (després de la renúncia efectuada per la Universitat Internacional Menéndez Pelayo) a l'Institut Valencià de l'Audiovisual i de la Cinematografia Ricardo Muñoz Suay, per a la realització de béns anàlegs. En concret es transfereixen: sis mil sis-cents vuitanta-sis euros i setanta-cinc cèntims d'euros (6.686,75 €) en metàl·lic, i tres mil vint-i-un euros amb noranta-set cèntims d'euro (3.021,97 €), procedent de l'immobilitzat material.  
Igualment, en la dita escriptura, es manifesta que qualsevol bé o dret que apareguera, després de la liquidació de la Fundació, s'atribuirà com a quota addicional al beneficiari únic. Igualment respondrà d'aquells dels deutes que pogueren aparéixer després de la liquidació, fins al límit d'allò que s'ha rebut com a romanent de la liquidació.  
  
Fonaments de dret  
  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat per Decret 99/2011, de 26 d'agost, del Consell, determinen que a aquesta Conselleria li correspon exercir, entre altres, les competències en matèria de fundacions.  
Segon. L'article 2 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, estableix que el Protectorat de les Fundacions de la Comunitat Valenciana s'exerceix per la conselleria competent en matèria de fundacions, corresponent-li al conseller la titularitat del Protectorat, sense perjudici de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent per a conéixer i resoldre el present expedient, en virtut del que disposen els articles 46 i 47 de l'esmentat Reglament de Fundacions de la Comunitat Valenciana, aprovat per Decret 68/2011, de 27 de maig, del Consell.  
  
Quart. S'ha observat el que disposa l'article 26 de la Llei 8/1998, de 9 de desembre de Fundacions de la Comunitat Valenciana, segons el qual:  
Article 26. Liquidació  
1. L'extinció de la fundació, llevat dels supòsits en què tenen lloc com a conseqüència d'una fusió, determinarà l'obertura del procediment de liquidació, que es realitzarà pel patronat de la fundació sota el control del protectorat. El patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, llevat de les que calguen per a la liquidació. Acabades les operacions, es formarà l'oportú balanç de liquidació, el qual haurà de ser aprovat pel patronat i sotmés a la ratificació pel protectorat. Recaiguda la mateixa, es procedirà a complir el que disposa l'apartat següent per a finalitzar la liquidació. Conclosa aquesta es farà constar, en el Registre de Fundacions de la Comunitat Valenciana la seua baixa, a sol·licitud del patronat, per un escrit dirigit al registre, el qual s'acompanyarà amb el certificat de l'acord aprovatori del balanç de liquidació, la ratificació del mateix pel protectorat i una còpia dels documents en què s'hagen formalitzat les operacions a què es refereix l'apartat següent. No obstant això, la baixa de la fundació en el registre, si resulten operacions pendents d'execució o formalització, hauran de ser duta a terme pel protectorat.  
  
2. Els béns i drets resultants de la liquidació es destinaran a les fundacions o a les entitats no lucratives públiques o privades que perseguisquen fins d'interés general i que tinguen afectats els seus béns, inclús per al supòsit de la seua extinció, a la consecució d'aquells, i que hagen sigut designats en el negoci fundacional o en els estatuts de la fundació extingida. Si no n'hi ha, este destí podrà ser decidit, a favor de les mateixes fundacions i entitats mencionades, pel Patronat, quan tinga reconeguda esta facultat pel fundador, i, a falta d'eixa facultat, correspondrà al protectorat complir eixa comesa.   
  
Cinqué. Acordada l'extinció de la Fundació, per impossibilitat del compliment dels fins fundacionals, i conclòs el procediment de liquidació de la mateixa, d'acord amb la resolució esmentada en el Fet Segon de la present Resolució, resulta procedent donar de baixa en el Registre de Fundacions de la Comunitat Valenciana la Fundación de la Comunitat Valenciana per a la Investigació de l'Audiovisual, amb el número registral 347V, segons el que disposa article 40.5 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, i el que estableix l'article 26 de la Llei 8/1998, de 9 de desembre, de Fundacions de la Comunitat Valenciana.  
  
Vistos els preceptes legals citats i la resta de generals de pertinent aplicació, resolc  
Inscriure la baixa en el Registre de Fundacions de la Comunitat Valenciana de la Fundació de la Comunitat Valenciana per a la Investigació de l'Audiovisual.  
Notifiqueu la present resolució, que no posa fi a la via administrativa; contra ella podrà interposar-se recurs d'alçada en el termini d'un mes, comptador des de l'endemà de la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, així com l'article 28 h) de la Llei 5/1983, de 30 de desembre, del Consell.   
Tot això, sense perjudici que puga exercitar qualsevol altre recurs que estime pertinent.   
  
València, 3 d'octubre de 2011.- El secretari autonòmic de Justícia: Antonio Gastaldi Mateo.